 እዚ መደብ ክብገስ ከሎ ማዕረ ክንደይ ሰዓብቲ ከም ዝህልውዎ ማርታ ምንም ስእሊ ከም ዘይነበራ ትዛረብ ይኹን እንበር ኣድማዕነትዚ መደብ ካብ ትጽቢት ንላዕሊ ኮይኑዩ ተረኺቡ ገለ ቪድዮታት ከሳብ 140 ሽሕ ግዜ ከም እተራእየ ማርታ ትገልጽ ብፍላይ እኳ ናይ ትግርኛ መደብ ምጅማሩ ልዑል ተሳትፎዩ ፈጢሩ ገለ እዋን ትብል ማርታ ናይ ፈይስቡክ ቀጥታዊ መደብ ወዲኤ ነቲ ብድሕሪኡ ዝመጽእ ሕቶታት ክምልስ ክሳብ ሸሞንተ ሰዓታትዩ ዝወስደለይ ብዙሓት ሰባት ነዚ ናይ ፈይስቡክ መደብ ብምክትታል ናይ ኣተሓሳስባን ናይ ባህርን ለውጢ ዘምጽኡ ከም ዘለው ማርታ ትጠቅስ ኣብ ህይወቶም በዳሂ ኩነታት በዚ ኣስተምህሮ ክሰግርዎ ዝኸኣሉውን ኣለዉ ትብል ማርታ ብዘይካ እቲ ኣቐዲሙ ዝተጠቕሰ ኣብ ፈይስቡክ ትህቦ ኣስተምህሮ ካልእ Path to Success ወይ ፍኖት ናብ ዓወት ዝብል ናይ ኦንላይን ስልጠና ኣበጊሳ ኣላ እዚ ናይ 6 ሰሙን ስልጠና ኮይኑ ኣብ ክልተ ዝኽፈል ኢዩ ትብል ማርታ ሳላ ቴክኖሎጂ ኣብ ሓደ መዓልቲ ቢዝነስ ክትከፍት ትኽእል ኢኻ! 